Publication: Magyar Közlöny
Issue: MK-2000-17 (Year: 2000, Number: 17)
Era: 1990-2004
Section: 1997. évi CXIV. törvény 7. §-ának b) pontjában előírt
Paragraph Index: 1481

(1) Azok az ültetvénytelepítést tervező gazdálkodók, akik eredményes pályázatuk alapján 1999. évben támogatási szerződést kötöttek a Magyar Államkincstárral, továb- 2000/17. szám bá számlákkal igazoltan bizonyítani tudják, hogy az ültetvénytelepítési beruházásukat 1999. évben előkészítették, de a rendkívüli időjárási körülmények miatt a szaporítóanyag kihelyezését nem tudták elvégezni, pályázatuk megismétlése nélkül 2000 tavaszán a támogatási szerződés módosításának, az új telepítési időpontnak a kérelmezésével — az eredeti támogatási feltételekkel és tartalommal — megvalósíthatják az ültetvénytelepítési beruházásukat. A kérelemhez csatolni kell a beruházás előkészítéséről keletkezett számlákat és a falugazdász (hegybíró) véleményét. Az így összeállított kérelmeket legkésőbb március 31-ig kell az illetékes megyei földművelésügyi hivatalhoz benyújtani.

Source: https://magyarkozlony.hu/hivatalos-lapok/2e8ec1e859344bd7d597b26c297e1346cca91b2a/dokumentumok/89d804964c9e43edac320c33a0f6c3706883d860/letoltes